《王古樵观予苦疮鄙句遂自赋眉遭二韵各二首因次其韵为戏 其一》
宋代·方一夔

老去疮残拟炙眉，暂凭酒力引风卮。久疏朋友惭多病，薄买田园费学医。

吟罢肩寒生轸粟，坐来形槁似枯梨。浮生自笑多磨障，画癖书痴发旧痍。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。